paragraph_text: Pokolj u Teznom označava pokolj koji su počinili pripadnici 17. divizije 3. Jugoslavenske armije u razdoblju od 19. do 26. svibnja 1945. godine u Teznom.<ref>[http://hrcak.srce.hr/file/140001 Ferenc, Mitja. Tezno - najveće prikriveno grobište u Sloveniji. ČSP, br. 3., 539-569..(2012)] Bez suđenja su masovno ubijali civile i vojnike ustaških, domobranskih, i u manjem broju četničkih i njemačkih postrojbi. Prema nekim procjenama, ondje je ubijeno 15.000 - 20.000 ratnih zarobljenika, uglavnom Hrvata.<ref>Članak na ekskluzivno.net: Ovo je najveća masovna grobnica u Europi!, objavljeno 11. rujna 2018., pristupljeno 3. listopada 2018. Do grobnice se došlo godine 1999. tijekom iskopa kod gradnje autoceste na Teznom. Na 70 metara dužine nakadašnjeg protutenkovskog rova, tada je pronađeno 1.179 kostura. Analizama je utvrđeno da većina kostura i nađenih predmeta pripada muškarcima, zarobljenim vojnicima Hrvatskih oružanih snaga (NDH) koje je u svibnju 1945. godine na tom mjestu pobila jugoslavenska vojska.<ref>